༈ ན་མོ་གུ་རུ་རཏྣ་ཏྲ་ཡཱ་ཡ། བླ་མ་ཡི་དམ་རིན་ཆེན་མཆོག་གསུམ་ལ། །བྱང་
ཆུབ་སྙིང་པོའི་བར་དུ་སྐྱབས་སུ་མཆི། །ཉམ་ཐག་འགྲོ་རྣམས་སྲིད་མཚོ་ལས་སྒྲོལ་
ཕྱིར། །བདག་གིས་བྱང་ཆུབ་མཆོག་ཏུ་སེམས་བསྐྱེད་དོ། །ལན་གསུམ། རྩ་བརྒྱུད་
བླ་མ་ཡི་དམ་རྫོགས་སངས་རྒྱས། །བྱང་སེམས་ཉན་རང་བསྟན་སྲུང་རྒྱ་མཚོར་
བཅས། །ཕྱག་བྱར་འོས་པའི་སྐྱབས་གནས་ཐམས་ཅད་ལ། །སྒོ་གསུམ་གུས་པ་ཆེན་
པོས་ཕྱག་འཚལ་ལོ། །དངོས་བཤམས་ཡིད་སྤྲུལ་མཆོད་ཚོགས་མ་ལུས་འབུལ། །ཉེས་
ལྟུང་ཀུན་བཤགས་དགེ་ལ་རྗེས་ཡི་རང༌། །ཆོས་འཁོར་བསྐོར་ཕྱིར་བསྐལ་བརྒྱར་
བཞུགས་སུ་གསོལ། །དུས་གསུམ་དགེ་ཚོགས་བྱང་ཆུབ་ཆེན་པོར་བསྔོ། །ལོང་བྱུང་
ན་མཎྜལ་རྒྱས་པ་འབུལ། སྡུ་ན།(༥༠ན)རིན་ཆེན་མཎྜལ་ཀུན་བཟང་མཆོད་པའི་
ཚོགས། །བདག་ལུས་ལོངས་སྤྱོད་དགེ་ཚོགས་ཅི་མཆིས་པ། །བླ་མ་དཀོན་མཆོག་
གསུམ་ལ་གུས་པས་འབུལ། །ཐུགས་རྗེས་བཞེས་ནས་བྱིན་གྱིས་བརླབ་ཏུ་
།
589

ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼ཉ༽
1),, c8i
K}༥CK
9! 2?
ས ས ༦༥
{19
अंत
གསོལ། །རྒྱལ་བ་གཞན་ལས་ཐུགས་རྗེ་ཆེས་ལྷག་པས། །ཉམ་ཐག་སྙིགས་མའི་འགྲོ་
བ་སྒྲོལ་མཛད་པ། །སྟོན་པ་མཉམ་མེད་ཐུབ་པའི་དབང་པོ་ལ། །གསོལ་བ་འདེབས་
སོ་བདག་རྒྱུད་བྱིན་གྱིས་རློབས། །མཚན་ཙམ་ཐོས་པས་འཇིགས་པ་ཀུན་ལས་
སྐྱོབ། །གསོལ་བ་བཏབ་ན་དངོས་གྲུབ་ཀུན་སྩོལ་བ། །སྐྱབས་མཆོག་རྗེ་བཙུན་བྱམས་
པ་མགོན་པོ་ལ། །གསོལ་བ་འདེབས་སོ། །བྱམས་དང་སྙིང་རྗེ་བྱང་སེམས་བདུད་
རྩིའི་ཆུས། །བོད་ཁམས་དམུ་རྒོད་འགྲོ་རྣམས་འདུལ་མཛད་པ། །ཇོ་བོ་ཆེན་པོ་
དཔལ་ལྡན་ཨ་ཏི་ཤར། །གསོལ་བ་྾། །བྱང་ཕྱོགས་བསིམ་ལྡན་ལྗོངས་འདིའི་འགྲོ་
རྣམས་ལ། །རྒྱལ་བའི་མཛད་པ་ཇི་བཞིན་སྒྲུབ་མཛད་པ། །འཇམ་མགོན་བླ་མ་བློ་
བཟང་གྲགས་པ་ལ། །གསོལ་བ་྾། །རྒྱལ་ཀུན་ཐུགས་རྗེའི་སྤྱི་གཟུགས་སྤྱན་རས་
གཟིགས། །གངས་ཅན་འགྲོ་བའི་མགོན་དུ་ལེགས་བྱོན་པ། །རྗེ་བཙུན་བློ་བཟང་
འཇམ་དཔལ་རྒྱ་མཚོ་ལ། །གསོལ་བ་྾། །བློ་བཟང་དཔལ་ལྡན་རྒྱལ་བ་མ་ལུས་
པའི། །ཡེ་ཤེས་རང་སྣང་བསྟན་པའི་ཉི་མ་མཆོག །རྗེ་བཙུན་མཆོག་གི་སྤྲུལ་སྐུ་རིན་
པོ་ཆེར། །གསོལ་བ་྾། །རབ་འབྱམས་རྒྱལ་བ་སྲས་བཅས་ཐམས་ཅད་ཀྱི། །ཡེ་ཤེས་
སྤྱི་གཟུགས་བསྟན་པའི་རྒྱལ་མཚན་འཛིན། །དྲིན་ཅན་རྩ་བའི་བླ་མ་རིན་པོ་
།གསོལ་བ་འདེབས་སོ་བདག་རྒྱུད་བྱིན་གྱིས་རློབས། །རྒྱལ་བ་ཀུན་གྱི་ཐུགས་
རྗེ་གཅིག་བསྡུས་ནས། །ནོར་བུ་ཆུ་ཤེལ་གཟུགས་(༥༠བ)སུ་ལེགས་ཤར་ཏེ། །གངས་
ཅན་འགྲོ་བ་ཡོངས་ཀྱི་མགོན་མཛད་པ། །མགོན་པོ་སྤྱན་རས་གཟིགས་ལ་གསོལ་བ་
འདེབས། །མཁྱེན་བརྩེའི་རང་བཞིན་པད་དཀར་ཟླ་བའི་སྟེང༌། །ནག་ཕྱོགས་ཉེས་
སྐྱོན་གང་གིའང་མ་གོས་ཞེས། །མཚོན་ཕྱིར་སྐུ་མདོག་དཀར་པོར་སྟོན་མཛད་
པ། །འཕགས་པ་སྤྱན་རས་གཟིགས་ལ་྾། །འགྲོ་བ་ཉམ་ཐག་ཐུགས་རྗེས་མ་བཟོད་
ནས། །ཕྱག་བཞིའི་དང་པོ་གཉིས་ཀྱིས་ཐལ་སྦྱར་ཏེ། །རྒྱལ་བ་ཀུན་གྱི་ཐུགས་རྗེ་
བསྐུལ་མཛད་པ། །མགོན་པོ་ཐུགས་རྗེའི་གཏེར་ལ་྾། །མཁའ་ཁྱབ་འགྲོ་ལ་ཐུགས་
རྗེས་ལེགས་གཟིགས་ནས། །སུ་ཞིག་ཐར་པའི་གནས་སུ་དྲང་བྱ་ཞེས། །གཡས་པའི་
ཆེར།
ནང་
66 (c
590

ཚེ་སྒྲུབ་བདུད་རྩིའི་ཆུ་རྒྱུན་གྱི་ཆོག་བསྒྲིགས་མན་ངག་ཞལ་ཤེས་དང་ཡི་དམ་སྒྲུབ་སྐོར་སྣ་ཚོགས།
ལོ་)1。
ཕྱག་གིས་དྲི་མེད་ཤེལ་ཕྲེང་འཛིན། །འགྲོ་བའི་གཉེན་གཅིག་ཁྱོད་ལ་྾། །འགྲོ་བའི་
དོན་དུ་སྣ་ཚོགས་སྐུར་སྟོན་ཡང༌། །སྲིད་པའི་སྐྱོན་གྱིས་གོས་པ་མེད་དོ་ཞེས། །མཚོན་
ཕྱིར་ཕྱག་གཡོན་པད་དཀར་དྲི་མེད་འཛིན། །རྣམ་དག་ཐུགས་མངའ་ཁྱོད་
ལ་྾། །གང་སྐུ་ཡིད་ལ་བྱས་ཏེ་གསོལ་བཏབ་ན། །མཆོག་ཐུན་དངོས་གྲུབ་ཅི་འདོད་
སྦྱིན་ནོ་ཞེས། །སྟོན་ཕྱིར་སྐུ་ལ་ཡིད་བཞིན་ནོར་བུས་བརྒྱན། །རྗེ་བཙུན་ཐུགས་རྗེའི་
གཏེར་ལ་྾། །རྒྱལ་རྣམས་ཆོས་སྐུའི་ངང་དུ་དབྱེར་མེད་ཀྱང་། །ཉམ་ཐག་འགྲོ་ལ་
ང་ཉིད་བརྩེའོ་ཞེས། །མཚོན་ཕྱིར་རི་དྭགས་ལྤགས་པས་ནུ་མ་བཀབ། མགོན་པོ་
ཐུགས་རྗེ་ཅན་ལ་྾། །གཟུངས་སྔགས་རྒྱལ་པོ་ཡི་གེ་འབྲུ་དྲུག་གིས། །རིགས་དྲུག་
འགྲོ་བའི་སྡུག་བསྔལ་ཞི་མཛད་ཅིང༌། རྒྱལ་བ་དྲུག་གི་གནས་ལ་འགོད་མཛད་
པ། །ཡི་དམ་ཐུགས་རྗེ་ཆེན་པོར་གསོལ་བ་འདེབས། །ལོང་སྐབས་དང་བསྟུན་ནས་
མཚམས་འདིར་མ་ཎི་གང་འགྲུབ་བཟླ། སྤྱན་རས་གཟིགས་དབང་ཞའ
2
!268!
ཀྱི། །གེ་སར་རྡུལ་ལས་ལྷ་མོའི་(༥༡ན)སྐུར་ཤར་ཏེ། །རྒྱལ་བ་ཀུན་གྱི་འཕྲིན་ལས་སྒྲུབ་
མཛད་པ། །རྗེ་བཙུན་སྒྲོལ་མའི་ཞབས་ལ་གསོལ་བ་འདེབས། །དབྱིངས་དང་རིག་
པ་རྣམ་དག་པད་ཟླའི་སྟེང་། །རིན་ཆེན་མརྒད་ལྷུན་པོ་དབང་པོའི་གཞུས། །འཁྱུད་
པ་ཇི་བཞིན་མཛེས་སྡུག་ལྷ་མོའི་གཟུགས། །འཕགས་མ་སྒྲོལ་མའི་ཞབས་
ལ་྾། །མཆོག་དང་ཐུན་མོང་དངོས་གྲུབ་མ་ལུས་པ། །ཅི་དང་ཅི་འདོད་ང་ཡིས་
སྦྱིན་ནོ་ཞེས། །མཚོན་ཕྱིར་ཕྱག་གཡས་མཆོག་སྦྱིན་ཕྱག་རྒྱ་མཛད། །མཆོག་སྦྱིན་ལྷ་
མོ་སྒྲོན་མར་྾། །རབ་འབྱམས་ཞིང་ན་རྒྱལ་བ་མཐའ་ཡས་ཀྱང༌། །མཆོག་གསུམ་
མ་ལུས་འདུས་པ་ང་ཡིན་ཞེས། །ཕྱག་གཡོན་དཀོན་མཆོག་གསུམ་མཚོན་ཕྱག་རྒྱ་
མཛད། །སྐྱབས་གནས་ཀུན་འདུས་སྒྲོལ་མར་྾། །སྲིད་མཚོ་ཉམ་ངར་འཁྱམས་པའི་
འགྲོ་བ་རྣམས། །བདེ་ཆེན་ཐར་པའི་གནས་སུ་དྲང་ངོ་ཞེས། །ཞབས་གཡས་བརྐྱངས་
ཏེ་འདྲེན་པའི་བརྡའ་སྟོན་མཛད། །སྒྲོལ་མ་ཐུགས་རྗེ་ཅན་ལ་྾། །ཏཱ་རེའི་གཟུངས་
སྔགས་ཡི་གེ་བཅུ་པ་ཡིས། །གནས་སྐབས་ནད་གདོན་བར་ཆད་ཀུན་སེལ་ཞིང་
591

ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ།
མཐར་ཐུག་རྣམ་མཁྱེན་གནས་ལ་འགོད་མཛད་པ། །ཡི་དམ་ལྷ་མོ་སྒྲོལ་མར་གསོལ་
བ་འདེབས། །ལོང་བྱུང་ན། ཨོཾ་ཏཱ་རེ་ཏུཏྟཱ་རེ་ཏུ་རེ་སྭཱཧཱ། ཞེས་སྒྲོལ་མའི་གཟུངས་
ཅི་འགྲུབ་བཟླ། སྤྱན་རས་གཟིགས་དང་རྗེ་བཙུན་སྒྲོལ་མ་ཡི། །ཐུགས་རྗེ་ནུས་པ་
བསམ་གྱིས་མི་ཁྱབ་པས།
རྣམས། །འབད་མེད་ལྷུན་གྱིས་འགྲུབ་པར་མཛད་དུ་གསོལ། །ཐོག་མེད་ནས་
།བདག་གི་གནས་སྐབས་མཐར་ཐུག་འདོད་དོན་
བསགས་སྡིག་ལྟུང་ཐམས་ཅད་དང༌། །ཚེ་འདིར་མཆོག་གསུམ་དཀོར་ལ་འབགས་
པ་དང་། །སྡོམ་པ་(༥༡བ)གསུམ་དང་འགལ་བའི་ཉེས་ལྟུང་རྣམས། །མྱུར་དུ་བྱང་
ཞིང་དག་པར་མཛད་དུ་གསོལ། །སྔོན་གྱི་ལས་དང་འཕྲལ་གྱི་རྐྱེན་དག་ལས། །ཕྱི་
དང་ནང་གི་ཉེར་འཚེ་ཅི་མཆིས་པ། །ལྷག་མ་མེད་པར་མྱུར་དུ་ཞི་བ་དང་། །མཐུན་
པའི་རྐྱེན་རྣམས་ཡིད་བཞིན་འགྲུབ་པར་མཛོད། །དེང་ནས་བཟུང་སྟེ་ཚེ་རབས་
ཐམས་ཅད་དུ། །སྐྱབས་གསུམ་ཀུན་འདུས་རྗེ་བཙུན་བླ་མ་ཡིས། །འབྲལ་བ་མེད་
པར་རྗེས་སུ་འཛིན་པ་དང་། . །བཀའ་བཞིན་སྒྲུབ་པས་མཉེས་པ་ལྷུར་བྱེད་ཤོག །དལ་
འབྱོར་རྙེད་དཀའ་ནམ་འཆི་ཆ་མེད་དང༌། །ལས་འབྲས་བསླུ་བ་མེད་པའི་ཚུལ་
བསམས་ཏེ། །རང་སེམས་ཉོན་མོངས་དབང་དུ་མི་འགྲོ་བར། །སྡིག་སྤོང་དགེ་སྒྲུབ་
ནུས་པར་བྱིན་གྱིས་རློབས། །སྐྱེ་རྒ་ན་འཆིའི་རྦ་ཀློང་དྲག་འཁྲུག་པའི། །སྲིད་མཚོ་
ཉམ་ངར་འཁྱམས་པའི་ཚུལ་བསམས་པས། །སྲིད་ལ་ཞེན་ལོག་ངེས་འབྱུང་གིས་
བསྐུལ་ཏེ། །རྣམ་དག་ལམ་བཟང་སྒྲུབ་པར་བྱིན་གྱིས་རློབས། །མཁའ་ཁྱབ་འགྲོ་ཀུན་
རང་གི་མར་ཤེས་ཏེ། །བྱམས་དང་སྙིང་རྗེ་བྱང་ཆུབ་སེམས་སྦྱོང་ཞིང་། །རླབས་ཆེན་
རྒྱལ་སྲས་སྤྱོད་ལ་སློབ་པ་ལ། །བརྩོན་པ་ལྷུར་ལེན་ནུས་པར་བྱིན་གྱིས་རློབས། །ངེས་
འབྱུང་བྱང་སེམས་ཡང་དག་ལྟ་བ་དང༌། །ཟབ་ལམ་རིམ་པ་གཉིས་ཀྱི་རྣལ་འབྱོར་
ལ། །འཁྲུལ་མེད་ངེས་པ་རྙེད་ནས་ཉམས་བླངས་ཏེ། །སྐུ་གསུམ་གོ་འཕང་མྱུར་དུ་
ཐོབ་གྱུར་ཅིག །ཅེས་གོང་སྨོས་བླ་མ་རྣམས་ལ་གསོལ་འདེབས་དང་། སྤྱན་རས་
གཟིགས་དང་སྒྲོལ་མར་མངོན་རྟོགས་གསལ་བཏབ་པའི་སྒོ་ནས་གསོལ་འདེབས་
Zil
519/9!
592

ཚེ་སྒྲུབ་བདུད་རྩིའི་ཆུ་རྒྱུན་གྱི་ཆོག་བསྒྲིགས་མན་ངག་ཞལ་ཤེས་དང་ཡི་དམ་སྒྲུབ་སྐོར་སྣ་ཚོགས།
ཐུགས་རྗེ་བསྐུལ་བའི་ཚུལ་སྨོན་ཚིག་དང་བཅས་པ་འདི་ལྟ་བུ་ཞིག་དགོས་ཞེས་མི་
ཕྱེད་པའི་དད་པ་ཅན་རྩེ་གསོལ་(༥༢ན)ཆུང་དཔལ་འབྱོར་རྒྱལ་མཚན་གྱིས་བསྐུལ་བ་
ལ་བརྟེན་ནས། དགེ་སློང་༧ཡེ་ཤེས་རྒྱལ་མཚན་གྱིས་ཕོ་བྲང་ཆེན་པོ་པོ་ཏཱ་ལའི་གཟིམ་
ཆུང་བདེ་བ་ཅན་དུ་སྦྱར་བའོ།། །།
༈